stanford-oval/wikipedia huggingface dataset:
พรพรรณ เกิดปราชญ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พรพรรณ เกิดปราชญ์
Pornpun16 ที่เฟซบุ๊ก
| ด ค กรายชื่อนักกีฬาวอลเลย์บอลหญิงทีมชาติไทย – วอลเลย์บอลหญิงเนชันส์ลีก 2024 |
| --- | --- | --- |
|  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  |
พัก ฮัง-ซอ

นักฟุตบอลและผู้จัดการชาวเกาหลีใต้
พัก ฮัง-ซอ (เกาหลี: 박항서; อักษรฮันจา: 朴恒緖; 1 ตุลาคม ค.ศ. 1957 – ) เป็นผู้จัดการทีมฟุตบอลและอดีตผู้เล่นชาวเกาหลีใต้ โดยเมื่อไม่นานนี้ เขาได้ทำหน้าที่เป็นผู้จัดการฟุตบอลทีมชาติเวียดนาม
การเป็นนักฟุตบอลอาชีพ

พักเป็นกัปตันทีมเกาหลีใต้รุ่นอายุไม่เกิน 20 ปี ซึ่งคว้าแชมป์ฟุตบอลเอเชียเยาวชน 1978
ครั้นเมื่อวันที่ 8 มีนาคม ค.ศ. 1981 พักได้รับการเปิดตัวในระดับนานาชาติชุดใหญ่เมื่อครั้งปะทะกับทีมชาติญี่ปุ่น ซึ่งจบลงด้วยชัยชนะ 1 ประตูต่อ 0
พักรับราชการทหารเกณฑ์ในสโมสรฟุตบอลกองทัพบกสาธารณรัฐเกาหลีหลังจากที่เขาเข้าร่วมสโมสรกึ่งอาชีพอย่างโคเรียเฟิสต์แบงก์
จากนั้น ตั้งแต่ ค.ศ. 1984 ถึง 1988 พักได้ทำหน้าที่ให้แก่ลักกี-โกลด์สตาร์ ฮวังโซ และมีส่วนร่วมในตำแหน่งชนะเลิศเคลีก 1985 ซึ่งเขาได้รับรางวัลผู้เล่นยอดเยี่ยมเคลีกในฤดูกาลนั้น
อาชีพผู้ฝึกสอน

หลังจากอำลาจากการเป็นผู้เล่น พักเริ่มอาชีพผู้ฝึกสอนที่ลักกี-โกลด์สตาร์ ฮวังโซ ใน ค.ศ. 1989 ต่อมา ในเดือนพฤศจิกายน ค.ศ. 1996 เขาได้รับแต่งตั้งให้เป็นผู้จัดการทีมชั่วคราว และคุมเกมหนึ่งนัดในเอฟเอคัพ เกาหลีใต้ 1996
ตั้งแต่ ค.ศ. 1997 ถึงเดือนกุมภาพันธ์ ค.ศ. 2000 พักได้เป็นผู้ฝึกสอนของสโมสรฟุตบอลซูว็อนซัมซุงบลูวิงส์
จากนั้น พักเป็นหนึ่งในผู้ช่วยผู้จัดการทีมของคืส ฮิดดิงก์ ในฟุตบอลโลก 2002
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พัก ฮัง-ซอ
พัก ฮัง-ซอ ที่ kleague.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี
อรอุมา สิทธิรักษ์

อรอุมา สิทธิรักษ์ ชื่อเล่น อร (เกิด 13 มิถุนายน พ.ศ. 2529) เป็นอดีตนักกีฬาวอลเลย์บอลหญิงทีมชาติไทย ตำแหน่งตัวตบหัวเสา เมื่อปี พ.ศ. 2557 ถึง ปีพ.ศ. 2559 เธอได้เล่นที่ลีคญี่ปุ่นกับสโมสร เจที มาร์เวลลัส  ปัจจุบันได้เล่นให้กับวอลเลย์บอลหญิงอาชีพในสโมสรนครราชสีมา เดอะมอลล์
หนึ่งในผลงานที่ได้รับการกล่าวถึง คือการที่เธอใช้เท้ารับลูก (ไม่ผิดกติกาวอลเลย์บอล) ในการแข่งขันวอลเลย์บอลหญิงชิงแชมป์เอเชียนคัพ 2012 เมื่อครั้งที่พบกับทีมชาติคาซัคสถาน โดยเธอมีส่วนช่วยให้ทีมเป็นฝ่ายชนะ และได้เป็นแชมป์การแข่งในเวลาต่อมา นอกจากนี้ เธอยังได้รับรางวัลจากรายการดังกล่าวถึง 3 รางวัล ซึ่งได้แก่ ผู้เล่นยอดเยี่ยม, ทำคะแนนยอดเยี่ยม และตบยอดเยี่ยม
ประวัติ

อรอุมา สิทธิรักษ์ เป็นชาวจังหวัดสุราษฎร์ธานี บิดาของเธอคือ พระประจวบ ปญญาโม ซึ่งบวชเป็นเจ้าอาวาสวัดควนสามัคคี อำเภอเคียนซา จังหวัดสุราษฎร์ธานี ส่วนมารดาของอรอุมาชื่อ วรรณา สิทธิรักษ์
อรอุมากำลังศึกษาระดับปริญญาตรี จากคณะบริหารธุรกิจ มหาวิทยาลัยรัตนบัณฑิต เริ่มเล่นวอลเลย์บอลตั้งแต่อายุ[โปรดขยายความ]ปี อรอุมามีจุดเด่นในการเล่นคือพลังการตบและการกระโดดเสิร์ฟที่หนักหน่วง สามารถตบได้ทั้งจากแดนหน้าและแดนหลัง แม้จะมีส่วนสูงเพียง 175 ซม. น้ำหนัก 72 กก. ถือว่าเป็นผู้เล่นที่ตัวใหญ่แต่มีความคล่องตัวสูง ติดทีมชาติชุดใหญ่ครั้งแรกในการแข่งขันเอเชี่ยนเกมส์ปี 2006 ที่กรุงโดฮา ประเทศกาตาร์ อรอุมาถือว่าเป็นผู้เล่นมือหนึ่งของไทยและของเอเชียในตำแหน่งตบหัวเสา ในการแข่งขันวอลเลย์บอลหญิงชิงแชมป์เอเชีย 2009 ที่ทีมวอลเลย์บอลหญิงไทยสามารถคว้าแชมป์เอเชียมาครองได้นั้น อรอุมาได้รับรางวัล ผู้เล่นตบยอดเยี่ยม และผู้เล่นทรงคุณค่าประจำการแข่งขัน
อรอุมา สิทธิรักษ์เคยเล่นอาชีพที่ สโมสรฟิลลี่ ประเทศตุรกี, สโมสรซีเลอร์ โคนิซ ประเทศสวิตเซอร์แลนด์, สโมสรกวานนิล ประเทศเวียดนาม และสโมสรวอลเลย์บอลหญิงดีนาโมคาซัน ประเทศรัสเซีย
อรอุมา ทำงานเป็นพนักงานรัฐวิสาหกิจ ตำแหน่งนักวิเคราะห์นโยบาย ฝ่ายสังคมและสิ่งแวดล้อม การไฟฟ้าส่วนภูมิภาค และใน พ.ศ. 2556 เธอได้เข้าร่วมการแข่งขันวอลเลย์บอลหญิงเวิลด์แกรนด์แชมป์เปี้ยนคัพ ที่ซึ่งทีมของเธอได้อันดับ 5
รางวัลที่ได้รับ

ผู้เล่นตบยอดเยี่ยม และผู้เล่นทรงคุณค่าประจำการแข่งขัน รายการชิงแชมป์เอเชีย ปี 2009
ผู้เล่นยอดเยี่ยมของลีกยุโรป 2010 (สวิตเซอร์แลนด์)
ผู้ทำคะแนนสูงสุดและตบยอดเยี่ยม ในการแข่งขันสโมสรหญิงชิงชนะเลิศแห่งเอเชีย ที่อินโดนีเซีย
ได้รับคัดเลือกให้เป็น 1 ใน 16 คนของนักกีฬาวอลเลย์บอลทั่วโลก ที่เป็นสตาร์วอลเลย์บอลโลก จาก สหพันธ์วอลเลย์บอลนานาชาติ
ผู้เล่นทรงคุณค่า, ทำคะแนนยอดเยี่ยม และ ตบยอดเยี่ยม รายการวอลเลย์บอลหญิงชิงแชมป์เอเชียนคัพ 2012
อันดับ 6 เสิร์ฟยอดเยี่ยม และอันดับ 9 ทำแต้มสูงสุด ในการแข่งขันวอลเลย์บอลเวิลด์กรังด์ปรีซ์ 2013 รอบแรก
ได้รับรางวัลทำคะแนนสูงสุดในรายการ วอลเลย์บอลหญิงเวิลด์แกรนด์แชมป์เปี้ยนคัพ 2013
พ.ศ. 2557 รางวัลนักกีฬาขวัญใจมหาชน สยามกีฬาอวอร์ดส์ ครั้งที่ 8
นักกีฬายอดเยี่ยม(MVP) - วอลเลย์บอลอาเซียนกรังด์ปรีซ์ 2019
รางวัลที่ได้รับ > เข้าร่วมการแข่งขันเอเชียนเกมส์

พ.ศ. 2557 เหรียญทองแดง เอเชียนเกมส์ 2014 ที่ประเทศเกาหลีใต้
เครื่องราชอิสริยาภรณ์

พ.ศ. 2558 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นจตุตถดิเรกคุณาภรณ์
พ.ศ. 2556 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)
พ.ศ. 2553 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญทองดิเรกคุณาภรณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อรอุมา สิทธิรักษ์
อรอุมา สิทธิรักษ์ ที่เฟซบุ๊ก
| ด ค กเจที มาร์เวลลัส ฤดูกาล 2014-2015 |
| --- | --- |
สตาฟฟ์โค้ช:  หัวหน้าผู้ฝึกสอน: โค โอะซะกิ  ผู้ฝึกสอน: สึโทะมุ คิตะฮะระ  ผู้ฝึกสอน: โยะชิอะกิ ทันยะมะ 
ตัวเซ็ต:  15 ชิซะโตะ โยะโกะตะ  17 มิซะกิ ทะนะกะ 
ตัวตบหัวเสา:  2 มะซะมิ ทะกะฮะชิ  4 อะยุมิ นะกะมุระ  5 ไอ อินเด็น  6 อรอุมา สิทธิรักษ์  11 อะยะ คะมิยะชิกิ  12 โนะริโกะ อันโด  20 ยุกะ คะนะซุงิ  21 มิซุกิ ทะนะกะ 
ตัวบล็อกกลาง:  1 ไอกะ อะคุทะงะวะ  3 ไม โอะคุมุระ  18 ยุมิ เทะระอิ  19 แอนนา โอะงะวะ 
ตัวรับอิสระ:  10 โคะโตะเอะ อิโนะอุเอะ  13 ชิอะกิ โยะโกะเอะ  14 ชิฮิโระ อุซุอิ
ธนัชชา สุขสด

ธนัชชา สุขสด ชื่อเล่น โมเม เป็นนักกีฬาวอลเล่ย์บอลหญิงทีมชาติไทย เกิดเมื่อวันที่ 26 พฤษภาคม 2543 เป็นคนจังหวัดสุพรรณบุรี ปัจจุบันอยู่สังกัดคย๊องบกคิมช็อนไฮพาส
สโมสร

เจเนอราลี่ สุพรีม ชลบุรี (2560–2562)
พีเอฟยู บลูแคตส์ (2562–2563)
ไดมอนด์ฟู้ด (2563–2564)
โอกายามะซีกัลส์ (2565–2566)
คย็องบกคิมช็อนไฮพาส (2566–2567)
ราปิดบูคาเรสต์ (2567)
คย็องบกคิมช็อนไฮพาส (2567–ปัจจุบัน)
เกียรติประวัติและผลงาน > บุคคล

2017 ทำลายสถิติวอลเลย์บอล u23 world championship 32 points
2018 ชิงแชมป์เอเชียรุ่นอายุไม่เกิน19ปี ตัวตบตรงข้ามหัวเสายอดเยี่ยม
2019 วีทีวี บิญดิง คัพ ตัวตบตรงข้ามหัวเสายอดเยี่ยม
เกียรติประวัติและผลงาน > สโมสร

2018–19 ไทยแลนด์ลีก –  รองชนะเลิศ, กับ สุพรีม-ชลบุรี
2019 ไทยเดนมาร์คซูเปอร์ลีก –  ชนะเลิศ กับ สุพรีม ชลบุรี อีเทค
2019–20 ไทยแลนด์ลีก  –  ชนะเลิศ กับ สุพรีม-ชลบุรี
2019 ชิงแชมป์สโมสรเอเชีย2019–  รองชนะเลิศ, กับ สุพรีม-ชลบุรี
2020–21 ไทยแลนด์ลีก –  ชนะเลิศ กับ ไดมอนด์ฟู้ด
2021–22 ไทยแลนด์ลีก –  ชนะเลิศ กับ ไดมอนด์ฟู้ด
2022 ชิงแชมป์สโมสรเอเชีย2022 –  อันดับที่ 3 กับ ไดมอนด์ฟู้ด
เกียรติประวัติและผลงาน > สโมสร > ทีมชาติ

2022 - อันดับ 3 เอวีซีคัพ 2022 ประเทศฟิลิปปินส์
2023 - ชนะเลิศ ซีเกมส์ครั้งที่ 32 ประเทศกัมพูชา
2023 - ชนะเลิศ วอลเลย์บอลชิงแชมป์เอเชีย ประเทศไทย
2023 - อันดับ 3 เอเชียนเกมส์ 2022 ประเทศจีน
2024 - ชนะเลิศ วอลเลย์บอล ซี วี.ลีก สนามที่ 1 ประเทศเวียดนาม
2024 - ชนะเลิศ วอลเลย์บอล ซี วี.ลีก สนามที่ 2 ประเทศไทย
แหล่งข้อมูลอื่น

FIVB Biography
| ด ค กรายชื่อนักกีฬาวอลเลย์บอลหญิงทีมชาติไทย – วอลเลย์บอลหญิงเนชันส์ลีก 2024 |
| --- | --- | --- |
|  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  |
จักรกฤษ ลาภตระกูล

| ข้อมูลส่วนตัว |
| --- | --- | --- | --- |
ชื่อเต็ม:  จักรกฤษ ลาภตระกูล
วันเกิด:  2 ธันวาคม พ.ศ. 2537 (30 ปี)
สถานที่เกิด:  ประเทศไทย
ส่วนสูง:  1.81 m (5 ft 11 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  อุทัยธานี
หมายเลข:  17
สโมสรอาชีพ*
| ปี |  ทีม |  ลงเล่น |  (ประตู) |
| 2557 |  ฟลัวรี 91 |  10 |  (1) |
| 2558–2560 |  อ่างทอง |  34 |  (9) |
| 2561–2563 |  บีจี ปทุม ยูไนเต็ด |  36 |  (2) |
| 2562 |  → โทกูชิมะ วอร์ติส (ยืม) |  1 |  (0) |
| 2563–2564 |  สมุทรปราการ ซิตี้ |  8 |  (3) |
| 2564–2567 |  บุรีรัมย์ ยูไนเต็ด |  19 |  (3) |
| 2565–2567 |  → พีที ประจวบ (ยืมตัว) |  43 |  (5) |
| 2567– |  อุทัยธานี |  0 |  (0) |
ทีมชาติ‡
| 2023– |  ไทย |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 เมษายน 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20 มิถุนายน 2566
จักรกฤษ ลาภตระกูล (เกิดวันที่ 2 ธันวาคม พ.ศ. 2537) เป็นนักฟุตบอลลูกครึ่งไทย-ฝรั่งเศส ปัจจุบันเล่นในตำแหน่งปีกให้กับอุทัยธานี ในไทยลีก และทีมชาติไทย เขาเคยไปค้าแข้งให้กับโทกูชิมะ วอร์ติส ในเจลีก 2 โดยเป็นการยืมตัวจากบีจี ปทุม ยูไนเต็ด เขามีจุดเด่นในด้านความเร็วและการยิงไกล
สโมสรอาชีพ > ช่วงแรก

เมื่อครั้งที่จักรกฤษย้ายจากฝรั่งเศสมาไทย เขาได้ไปทดสอบฝีเท้ากับบีอีซี เทโรศาสน (โปลิศ เทโรในปัจจุบัน) แต่สุดท้ายก็ไม่ได้เซ็นสัญญา ทำให้เขาได้ย้ายไปอ่างทองในไทยลีกดิวิชัน 1 (ไทยลีก 2 ในปัจจุบัน) โดยเซ็นสัญญา 2 ปี
สโมสรอาชีพ > บีจี ปทุม ยูไนเต็ด

ในเดือนมกราคม พ.ศ. 2561 จักรกฤษย้ายมาร่วมทีมบางกอกกล๊าส (บีจี ปทุม ยูไนเต็ดในปัจจุบัน) ในไทยลีก ต่อมาในเดือนธันวาคมปีเดียวกัน สโมสรประกาศว่าจักรกฤษจะย้ายไปเล่นให้กับโทกูชิมะ วอร์ติส ในเจลีก 2 ด้วยสัญญายืมตัวหนจref>"ลุยญี่ปุ่น!! บีจีปล่อย 'จักรกฤษ ลาภตระกูล' ซบทีมเจลีก 2". สืบค้นเมื่อ March 7, 2021.</ref> อย่างไรก็ตาม เขาได้ลงเล่นให้กับวอร์ติสเพียงแค่นัดเดียวในเอ็มเพอเรอส์คัพ ทำให้เขาย้ายกลับบีจีในช่วงเลกสองของไทยลีก 2 ฤดูกาล 2562 และมีส่วนช่วยให้บีจีชนะเลิศไทยลีก 2 จนเลื่อนชั้นกลับสู่ลีกสูงสุดได้สำเร็จ อย่างไรก็ตาม เดือนมิถุนายน พ.ศ. 2563 จักรกฤษตกลงยกเลิกสัญญากับบีจี
สโมสรอาชีพ > สมุทรปราการ ซิตี้

หลังจากที่ยกเลิกสัญญากับบีจีเพียงหนึ่งสัปดาห์ จักรกฤษได้ย้ายไปสมุทรปราการ ซิตี้ โดยเขาสวมเสื้อหมายเลข 10 แทนที่เปดรู ฌูนีโยร์ที่เพิ่งย้ายออกไป
สโมสรอาชีพ > บุรีรัมย์ ยูไนเต็ด

ในวันที่ 4 มกราคม พ.ศ. 2564 สโมสรฟุตบอลบุรีรัมย์ ยูไนเต็ด ได้ทำการเปิดตัวจักรกฤษ ลาภตระกูล อย่างเป็นทางการ โดยเขาจะสวมเสื้อหมายเลข 17 ต่อมาในวันที่ 3 กุมภาพันธ์ พ.ศ. 2564 จักรกฤษได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ พ.ศ. 2564 เขาทำประตูแรกในลีกและในสีเสื้อสโมสร ช่วยให้บุรีรัมย์บุกเอาชนะระยอง 5–0 ต่อมาวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0
วันที่ 18 กันยายน พ.ศ. 2564 จักรกฤษทำประตูแรกในไทยลีก ฤดูกาล 2564–65 ด้วยลูกยิงฟรีคิก ช่วยให้ทีมเปิดบ้านเอาชนะเชียงใหม่ ยูไนเต็ดไปได้ 4–0 ต่อมาในวันที่ 24 พฤศจิกายน การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 8 | 2 | 2 | 0 | — | — | — | — | — | — | 10 | 2 |
| บุรีรัมย์ ยูไนเต็ด | 2564–65 | ไทยลีก | 11 | 1 | 3 | 1 | 3 | 0 | 1 | 0 | — | — | 18 | 2 |
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
เกียรติประวัติ > สโมสร

บีจี ปทุม ยูไนเต็ด
ไทยลีก 2: 2562
บุรีรัมย์ ยูไนเต็ด
ไทยลีก: 2564–65
ไทยเอฟเอคัพ: 2564–65
ไทยลีกคัพ: 2564–65
สุธาสินี เสวตรบุตร

ว่าที่ ร้อยตำรวจเอกหญิง สุธาสินี เสวตรบุตร (เกิดเมื่อวันที่ 9 ธันวาคม พ.ศ. 2537) ชื่อเล่น หญิง เป็นนักเทเบิลเทนนิสชาวไทย สังกัดนิปปอน เพนต์ มอลเลตส์
สุธาสินี มีผลงานเป็นที่รู้จักในระดับนานาชาติ จากการคว้าเหรียญทองหญิงเดี่ยวในซีเกมส์ 2015 ซึ่งเป็นเหรียญทองแรกในรอบ 32 ปีของไทย นับตั้งแต่ พัชรินทร์ ลอยไสว ได้ทำไว้เมื่อซีเกมส์ ครั้งที่ 12 สุธาสินียังคว้าเหรียญทองประเภทคู่ผสมคู่กับ ภาดาศักดิ์ ตันวิริยะเวชกุล ในซีเกมส์ 2017 ซึ่งเป็นเหรียญทองแรกในรอบ 32 ปีของประเภทคู่ผสมไทยอีกเช่นกัน รวมไปถึงการคว้าแชมป์หญิงคู่คู่กับ อรวรรณ พาระนัง ในไทยแลนด์ โอเพ่น 2018 และคว้าเหรียญทองประเภทหญิงคู่คู่กับ อรวรรณ พาระนัง ในซีเกมส์ 2019 ซึ่งเป็นเหรียญทองแรกในรอบ 34 ปีของประเภทหญิงคู่ไทยอีกเช่นกัน
ในมหกรรมกีฬาโอลิมปิก 2020 ณ กรุงโตเกียว ประเทศญี่ปุ่น เธอเป็นนักกีฬาเทเบิลเทนนิสที่ทำผลงานดีที่สุดในประวัติศาสตร์โอลิมปิก เมื่อสามารถเข้ารอบ 16 คนสุดท้ายในประเภทหญิงเดี่ยวได้สำเร็จ โดยเธอพ่ายแพ้แก่มิมะ อิโตะ ไป 0-4 เกม เมื่อวันที่ 27 กรกฎาคม 2564
ประวัติ

สุธาสินี เกิดเมื่อวันที่ 9 ธันวาคม พ.ศ. 2537 เป็นบุตรของ นายดาบตำรวจศักดิ์ชาย และนิตยา เสวตรบุตร สุธาสินีมีน้องสาว 1 คนชื่อ จิณห์นิภา เสวตรบุตร (ชื่อเล่น บัว) ซึ่งจิณห์นิภาก็เป็นนักกีฬาเทเบิลเทนนิสเช่นเดียวกับสุธาสินี สุธาสินีจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต และกำลังศึกษาในระดับปริญญาโทที่มหาวิทยาลัยกรุงเทพธนบุรี สุธาสินีมีโค้ชประจำตัวคือ อ.ไกรวัลย์ ศุภประเสริฐ สุธาสินีเริ่มเล่นกีฬาเทเบิลเทนนิสตั้งแต่อายุ 5 ขวบ สุธาสินีได้เข้าร่วมการแข่งขันโอลิมปิกเยาวชนฤดูร้อน 2010 สุธาสินีมีโอกาสได้เข้าร่วมสโมสรมากมายทั้งการเล่นที่ สโมสรเอ็มเอสเค เบรสลาฟ ลีกอาชีพสาธารณรัฐเช็ก, เฟเนร์บาห์เช สปอร์ คูลูบู ในลีกสูงสุดของประเทศตุรกี และการได้ทุนไปฝึกที่สวีเดน สุธาสินีได้ร่วมเซ็นสัญญามาเป็นหนึ่งในผู้เล่นของสโมสรเมื่อช่วงเดือนสิงหาคมปี 2562 และ สุธาสินี ยังสามารถทำผลงานในช่วงครึ่งฤดูกาลแรกด้วยการแข่ง 10 แมตช์ ชนะ 8 แพ้ 2 คว้ารางวัลผู้เล่นยอดเยี่ยมหรือ เอ็มวีพี ประจำครึ่งฤดูกาลแรกมาได้ ส่งผลให้หลังจบฤดูกาลทางสโมสรนิปปอน เพนต์ มอลเลตส์ ได้มีความต้องการที่จะเซ็นสัญญากับ สุธาสีนี ต่ออีก 1 ปี ปัจจุบันสุธาสินีลงแข่งขันลีกอาชีพให้กับต้นสังกัด นิปปอน เพนต์ มอลเลตส์ ใน โนจิมะ ที.ลีก ลีกเทเบิลเทนนิสอาชีพสูงสุดของประเทศญี่ปุ่นในฤดูกาลใหม่ 2020-2021 โดยสุธาสินีได้เข้ารับการฝึกอบรมนักเรียนนายร้อยเพื่อเตรียมเลื่อนขั้นเป็นร้อยตำรวจตรีหญิง ที่โรงเรียนนายร้อยสามพราน จ.นครปฐม และจะทำการฝึกอบรมไปจนถึงวันที่ 1 ตุลาคม 2563 หลังจากนั้นสุธาสินีจะกลับเข้าสู่แคมป์ทีมชาติอีกครั้ง โดยผลงานในกีฬาโอลิมปิก 2020 เธอสามารถทำได้ถึงรอบ 16 คนสุดท้าย เป็นประวัติศาสตร์ของวงการเทเบิลเทนนิสไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
แหล่งข้อมูลอื่น

สุธาสินี เสวตรบุตร ที่อินสตาแกรม
สุธาสินี เสวตรบุตร ที่เฟซบุ๊ก
| ด ค ก ประเทศไทยในโอลิมปิกฤดูร้อน 2016 |
| --- | --- |
 2 เหรียญทอง  2 เหรียญเงิน  2 เหรียญทองแดง อันดับที่: 35 
ยิงธนู:  วิทยา ทำว่อง 
กรีฑา:  บุญถึง ศรีสังข์  เจน วงษ์วรโชติ  ณัฐธยาน์ ธนรณวัฒน์  สุเบญรัตน์ อินแสง 
แบดมินตัน:  บดินทร์ อิสสระ  บุญศักดิ์ พลสนะ  พรทิพย์ บูรณะประเสริฐสุข  พุธิตา สุภจิรกุล  รัชนก อินทนนท์  ทรัพย์สิรี แต้รัตนชัย  สาวิตรี อมิตรพ่าย 
มวยสากล:  อำนาจ รื่นเริง  ฉัตร์ชัย บุตรดี  เปี่ยมวิไล เล่าเปี่ยม  สายลม อาดี  วุฒิชัย มาสุข 
จักรยาน:  อะแมนดา คาร์  จุฑาธิป มณีพันธุ์ 
กอล์ฟ:  เอรียา จุฑานุกาล  กิรเดช อภิบาลรัตน์  พรอนงค์ เพชรล้ำ  ธงชัย ใจดี 
ยูโด:  คุณาธิป เยี่ยอ้น 
เรือพาย:  จารุวัฒน์ แสนสุข  พุทธรักษา นีกรี โรเดนเบิร์ก 
เรือใบ:  กมลวรรณ จันทร์ยิ้ม  กีรติ บัวลง  นัฐพงษ์ โพธิ์นพรัตน์  ศิริพร แก้วดวงงาม 
ยิงปืน:  อัฐพล เอื้ออารี  นภิศ ต่อตั้งพานิช  พิมพ์อร คล้ายสุบรรณ  สุธิยา จิวเฉลิมมิตร  ธันยพร พฤกษากร 
ว่ายน้ำ:  ณัฐฐานันท์ จันกระจ่าง  รดมยศ มาตเจือ 
เทเบิลเทนนิส:  นันทนา คำวงศ์  ภาดาศักดิ์ ตันวิริยะเวชกุล  สุธาสินี เสวตรบุตร 
เทควันโด:   พาณิภัค วงศ์พัฒนกิจ  พรรณนภา หาญสุจินต์   เทวินทร์ หาญปราบ 
เทนนิส:  สรรค์ชัย รติวัฒน์  สนฉัตร รติวัฒน์ 
ยกน้ำหนัก:  จตุภูมิ ชินวงศ์   พิมศิริ ศิริแก้ว  ศรัท สุ่มประดิษฐ   สินธุ์เพชร กรวยทอง  ศิริภุช กุลน้อย   โสภิตา ธนสาร   สุกัญญา ศรีสุราช  ไตรรัตน์ บุญสุข  วิทูรย์ มิ่งมูล 
ผู้เข้าแข่งขัน : 54 คนใน 15 ชนิดกีฬา ผู้ถือธง : รัชนก อินทนนท์
ยาซูชิ โยชิดะ

นักฟุตบอลและผู้จัดการทีมฟุตบอลชาวญี่ปุ่น
| ข้อมูลส่วนตัว |
| --- | --- | --- | --- |
ชื่อเต็ม:  ยาซูชิ โยชิดะ
วันเกิด:   (1960-08-09) 9 สิงหาคม ค.ศ. 1960 (64 ปี)
สถานที่เกิด:  เนริมะ โตเกียว ญี่ปุ่น
ส่วนสูง:  1.74 m (5 ft 8 1⁄2 in)
ตำแหน่ง:  กองหน้า
สโมสรเยาวชน
1976–1978:  โรงเรียนมัธยมโคกูงากูอินคูงายามะ
1979–1982:  มหาวิทยาลัยวาเซดะ
สโมสรอาชีพ*
| ปี |  ทีม |  ลงเล่น |  (ประตู) |
| 1983–1992 |  มิตซูบิชิมอเตอส์ |  175 |  (35) |
| รวม |   |  175 |  (35) |
จัดการทีม
1999:  อูราวะ เรดส์
2005–2007:  ญี่ปุ่น อายุไม่เกิน 20 ปี
2011–2012:  ญี่ปุ่น อายุไม่เกิน 20 ปี
2013:  โรอัสโซ คูมาโมโตะ
2013–2016:  อูราวะ เรดส์ (หญิง)
2021–2022:  สมุทรปราการ ซิตี้
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยาซูชิ โยชิดะ (ญี่ปุ่น: 吉田 靖; โรมาจิ: Yoshida Yasushi; เกิด 9 สิงหาคม ค.ศ. 1960) เป็นผู้จัดการทีมและอดีตนักฟุตบอลชาวญี่ปุ่น เขาเคยเป็นผู้จัดการทีมของสมุทรปราการ ซิตี้
อาชีพผู้เล่น

โยชิดะเกิดที่แขวงเนริมะในโตเกียวเมื่อวันที่ 9 สิงหาคม ค.ศ. 1960 หลังจากที่สำเร็จการศึกษาจากมหาวิทยาลัยวาเซดะ เขาได้เล่นฟุตบอลให้แก่มิตซูบิชิมอเตอส์ (อูราวะ เรด ในปัจจุบัน) ตั้งแต่ ค.ศ. 1983 ถึง 1992 เขาลงเล่นให้แก่มิตซูบิชิทั้งสิ้น 175 นัด ยิงได้ 35 ประตู
อาชีพผู้ฝึกสอน

หลังจากที่เลิกเล่นฟุตบอล โยชิดะได้เริ่มต้นอาชีพผู้ฝึกสอนกับอูราวะ เรดส์ใน ค.ศ. 1992 โดยเขาได้รับมอบหมายให้ทำหน้าที่เป็นผู้ช่วยผู้ฝึกสอนจนถึง ค.ศ. 2000 ในเดือนธันวาคม ค.ศ. 1999 เขาได้คุมทีมในการแข่งขันฟุตบอลชิงถ้วยพระราชทานสมเด็จพระจักรพรรดิ 1999 ต่อมาใน ค.ศ. 2001 เขาได้ทำหน้าที่เป็นผู้ช่วยผู้ฝึกสอนของฟุตบอลทีมชาติญี่ปุ่นรุ่นอายุไม่เกิน 20 ปีชุดที่เข้าร่วมแข่งขันฟุตบอลเยาวชนชิงแชมป์โลกในปี 2003 และ 2005 ต่อมาใน ค.ศ. 2005 เขารับตำแหน่งผู้จัดการทีมฟุตบอลทีมชาติญี่ปุ่นรุ่นอายุไม่เกิน 20 ปีในการแข่งขันฟุตบอลโลกเยาวชนอายุไม่เกิน 20 ปี 2007 และใน ค.ศ. 2011 เขาได้กลับมาคุมทีมชาติชุดนี้อีกครั้ง ต่อมาใน ค.ศ. 2013 เขาเข้ารับตำแหน่งผู้จัดการทีมโรอัสโซ คูมาโมโตะ แต่ได้ลาออกในเดือนกรกฎาคม และในเดือนกันยายนปีเดียวกัน เขาเข้ารับตำแหน่งผู้จัดการทีมหญิงของอูราวะ เรดส์ และลาออกจากตำแหน่งหลังจบฤดูกาล 2016
วันที่ 11 ธันวาคม ค.ศ. 2021 โยชิดะได้เข้ารับตำแหน่งผู้จัดการทีมสมุทรปราการ ซิตี้ในไทยลีก แต่สุดท้ายเขาไม่สามารถช่วยทีมให้รอดพ้นจากการตกชั้นได้
แหล่งข้อมูลอื่น

| ด ค กสโมสรฟุตบอลสมุทรปราการ ซิตี้ – ผู้จัดการทีม |
| --- | --- |
 สุรพงษ์ (2561–62)  มูรายามะ (2562)  อิชิอิ (2562–64)  โยชิดะ (2564–65)  จักรพันธ์ (2565–66)  สรธร (2566)  ธนา (2566)  วันทวุฒิ (2566)  วานเดอร์เลย์ (2566–67)  วันทวุฒิ (2567–)
ปวิน ชัชวาลพงศ์พันธ์

| ศาสตราจารย์ ปวิน ชัชวาลพงศ์พันธ์ ต> ช. ต.ม. |
| --- | --- |
ปวินใน พ.ศ. 2555
เกิด: 4 มีนาคม พ.ศ. 2514 (53 ปี) กรุงเทพมหานคร ประเทศไทย
ศิษย์เก่า: โรงเรียนกรุงเทพคริสเตียนวิทยาลัย จุฬาลงกรณ์มหาวิทยาลัย วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน (ปร.ด.)
อาชีพ: นักวิชาการ  •  นักการทูต  •  นักเขียน  •  อาจารย์
ปีปฏิบัติงาน: พ.ศ. 2537 – ปัจจุบัน​
นายจ้าง: มหาวิทยาลัยเกียวโต
มีชื่อเสียงจาก: ผู้รณรงค์การปฏิรูปสถาบันพระมหากษัตริย์ และผู้ลี้ภัยการเมือง
ผลงานเด่น: ชาติพลาสติก: ความจอมปลอมของความเป็นไทย
คู่สมรส: อเล็กซานเดอร์ ไฟนส์-สมิธ (สมรส 2565)
ศาสตราจารย์ ดร.ปวิน ชัชวาลพงศ์พันธ์ (เกิดเมื่อวันที่ 4 มีนาคม พ.ศ. 2514) เป็นนักวิชาการ นักเขียน นักรัฐศาสตร์และอดีตนักการทูตชาวไทย ปัจจุบันดำรงตำแหน่งศาสตราจารย์ ประจำสถาบันเอเชียตะวันออกเฉียงใต้ศึกษา มหาวิทยาลัยเกียวโต ตั้งแต่ปี พ.ศ. 2555 อดีตนักวิจัยและนักวิชาการ สถาบันเอเชียตะวันออกเฉียงใต้ มหาวิทยาลัยแห่งชาติสิงคโปร์ ปัจจุบันเป็นผู้ลี้ภัยการเมืองซึ่งพำนักอยู่ที่ นครเกียวโต ประเทศญี่ปุ่น
ประวัติ

ปวิน ชัชวาลพงศ์พันธ์ เกิดวันที่ 4 มีนาคม พ.ศ. 2514 ที่กรุงเทพมหานคร จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ระดับปริญญาตรีจากภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย ระดับปริญญาโทและระดับปริญญาเอกจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
ปวินเริ่มทำงานครั้งแรกในฐานะสื่อมวลชนของจส.100 และเป็นสื่อมวลชนประจำทำเนียบรัฐบาล หลังจากนั้นจึงลาออกและสอบคัดเลือกเพื่อเข้ารับราชการที่กระทรวงการต่างประเทศเมื่อพ.ศ. 2537 และเมื่อสอบได้แล้วจึงเลือกสังกัดกรมเอเชียตะวันออกตามคำชวนของดอน ปรมัตถ์วินัย อธิบดีกรมเอเชียตะวันออก ปวินเลือกอยู่หน่วยประเทศญี่ปุ่น จึงย้ายไปอาศัยอยู่ประเทศญี่ปุ่นเป็นเวลาสั้นๆ จากนั้นในพ.ศ. 2540 เขาลาราชการไปศึกษาต่อที่สหราชอาณาจักรในระดับปริญญาโทและเอก ต่อมาในพ.ศ. 2545 เขาเดินทางกลับไทยมาทำงานที่กระทรวงช่วงหนึ่ง ก่อนที่จะย้ายไปประจำประเทศสิงคโปร์
ปวินลาออกจากราชการเมื่อพ.ศ. 2553 แล้วผันตัวเป็นนักวิชาการของสถาบันแห่งหนึ่งในประเทศสิงคโปร์ ต่อมาในพ.ศ. 2555 เขาย้ายไปทำงานในฐานะอาจารย์ประจำศูนย์เอเชียตะวันออกเฉียงใต้ศึกษาของมหาวิทยาลัยเกียวโต ประเทศญี่ปุ่น จนถึงปัจจุบัน
เคลื่อนไหวทางการเมือง

เขาเป็นที่รู้จักจากการเป็นหนึ่งในนักวิชาการที่รณรงค์เรียกร้องให้มีการปฏิรูปสถาบันพระมหากษัตริย์และเรียกร้องให้แก้ไขประมวลกฎหมายอาญา มาตรา 112 โดยเขาเห็นว่าการใช้มาตรา 112 เป็นการที่ทำให้สถาบันกษัตริย์อ่อนแอลง และเป็นการนำมาใช้เพื่อผลประโยชน์ทางการเมืองของฝ่ายอนุรักษนิยม
เขาได้เป็นวิทยากรในหัวข้อ สถาบันกษัตริย์กับการเมืองไทย เมื่อปี พ.ศ. 2556 ที่ลอสแอนเจลิส สหรัฐ ต่อมาศาลทหารออกหมายจับเขาฐานขัดคำสั่งคณะรักษาความสงบแห่งชาติที่ 5/2557  แต่เขาไม่ไปรายงานตัว
วันที่ 4 สิงหาคม 2566 มีคำสั่งสำนักงานตำรวจแห่งชาติที่ 431/2566 ห้ามนำเข้าหนังสือที่ปวินเขียนลงวันที่ 21 กรกฎาคม 2566
เคลื่อนไหวทางการเมือง > การแสดงความคิดเห็นเชิงวิจารณ์

เมื่อวันที่ 5 กันยายน พ.ศ. 2561 เขาได้ออกมาวิพากษ์วิจารณ์เฌอปราง อารีย์กุล สมาชิกวงบีเอ็นเคโฟร์ตีเอต จากกรณีที่เฌอปรางได้เป็นพิธีกรรับเชิญรายการเดินหน้าประเทศไทยเมื่อวันที่ 4 กันยายน ปีเดียวกัน ซึ่งเขาวิจารณ์ว่าเฌอปรางคือ "ผงซักฟอกเผด็จการ" และอาจเป็นการเลือกข้างทางการเมืองได้ และมีบุคคลที่แสดงความคิดเห็นในทางเดียวกันกับเขา เช่น รังสิมันต์ โรม, ชาญวิทย์ เกษตรศิริ, ศรัณย์ ฉุยฉาย, สมบัติ บุญงามอนงค์ ทั้งนี้เขายังมีความขัดแย้งกับพรรคอนาคตใหม่เนื่องมาจากการที่พรรคแถลงว่าเฌอปรางมีสิทธิ์ที่จะเลือกข้างทางการเมือง ปัจจุบัน ปวิน ได้เกิดความขัดแย้งกับ อดีตผู้ร่วมอุดมการณ์มากมายเช่น ศรัณย์ ฉุยฉาย ณัฏฐา มหัทธนา จักรภพ เพ็ญแข และ ลักขณา ปันวิชัย เนื่องจากมีการออกมาโจมตีกัน
นอกจากนี้ ปวินยังเป็นผู้จัดตั้งกลุ่ม "รอยัลลิสต์มาร์เก็ตเพลส" ในเฟซบุ๊ก
เคลื่อนไหวทางการเมือง > กลุ่มรอยัลลิสต์มาร์เก็ตเพลส - ตลาดหลวง

ในเดือนเมษายน พ.ศ. 2563 ปวินได้สร้างกลุ่มส่วนตัวในเฟซบุ๊กโดยใช้ชื่อว่า "รอยัลลิสต์มาร์เก็ตเพลส" เพื่อให้เป็นเวทีสำหรับการอภิปรายเกี่ยวกับสถาบันพระมหากษัตริย์ เนื้อหามีการผสมผสานตั้งแต่โฆษณาธุรกิจ วิจารณ์สถาบันกษัตริย์ ไปจนถึงการล้อเลียนเสียดสี โดยในกลุ่มมีสมาชิกกว่า 1 ล้านบัญชี เมื่อวันที่ 24 สิงหาคม พ.ศ. 2563 กลุ่มถูกปิดกั้นการเข้าถึงในประเทศไทย โดยที่หน้ากรุ๊ปเพจปรากฏข้อความว่า "กลุ่มนี้ถูกจำกัดการเข้าถึงในประเทศไทยสืบเนื่องจากคำร้องขอทางกฎหมายจากกระทรวงดิจิทัลเพื่อเศรษฐกิจและสังคม" ซึ่งก่อนหน้าที่จะไม่สามารถเข้าถึงได้ในประเทศไทย ปวินได้สร้างกลุ่มขึ้นมาใหม่เพื่อรองรับสมาชิกจากกลุ่มเดิม โดยใช้ชื่อว่า "รอยัลลิสต์มาร์เก็ตเพลส-ตลาดหลวง" เมื่อวันที่ 25 สิงหาคม พ.ศ. 2563 ซีเอ็นเอ็น รายงานว่าทางเฟซบุ๊กเตรียมดำเนินการทางกฎหมายกับรัฐบาลไทย ระบุว่าการจำกัดการเข้าถึงดังกล่าวขัดกับหลักสิทธิมนุษยชนและกระทบต่อเสรีภาพในการแสดงความเห็น ทั้งนี้ โฆษกของเฟซบุ๊กกล่าวกับสำนักข่าวซีเอ็นเอ็นว่า “เฟซบุ๊กทำงานเพื่อปกป้องและคุ้มครองสิทธิผู้ใช้งานอินเทอร์เน็ตทุกคน และกำลังเตรียมการดำเนินกฎหมายกับคำร้องขอนี้”
ผลงาน > ผลงานทางวิชาการที่โดดเด่น

ปวินมีผลงานทางวิชาการเป็นจำนวนมาก แต่ผลงานทางวิชาการที่โดดเด่นที่สุด อาทิ
ชาติพลาสติก: ความสัมพันธ์ไทย - พม่า ผ่าน "ความเป็นไทย"
การทูตทักษิณ
ผลงาน > หนังสืออัตชีวประวัติ

มนุษย์/ต่าง/ด้าว : เรามาอย่างสันติ